مساواتِ اسلامی کا اس قدر خیال تھا کہ دو مسلمان لاشوں میں بھی کسی تفریق یا امتیاز کو جائز نہیں سمجھتے تھے ، جنگ احد میں آپ کے ماموں حضرت حمزہ بن عبد المطلب ؓ شہید ہوئے تو حضرت صفیہ بنت عبد المطلب ؓ نے بھائی کی تجہیز و تکفین کے لیے دو کپڑے لاکر دیے ،لیکن ماموں کے پہلو میں ایک انصاری کی لاش بھی بے گوروکفن پڑی تھی ، دل نے گوارا نہ کیا کہ ایک کے لیے دودو کپڑے ہوں اور دوسرا بے کفن رہے،غرض تقسیم کرنے کے لیے دونوں ٹکڑوں کو ناپا ، اتفاق سے چھوٹا بڑا نکلا قرعہ ڈال کر تقسیم کیا کہ اس میں بھی کسی طرح کی ترجیح نہ پائی جائے ۔
Entity: اسلامی — Type: /religion